Diari Oficial de la Generalitat Valenciana


Sumari del DOGV 9013, del 04-02-2021 (2021/952)

RESOLUCIÓ de 29 de gener de 2021, de la Direcció General de Cooperació Internacional al Desenvolupament, per a la concessió d'una beca a la integrant de la borsa a qui, per ordre de crida, li correspon, de la borsa prioritzada de reserva constituïda en el marc de l'Ordre 7/2016, de 7 de novembre, totes dues de la Conselleria de Transparència, Responsabilitat Social, Participació i Cooperació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/952


Data del document
:   29-01-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 29 de gener de 2021, de la Direcció General de Cooperació Internacional al Desenvolupament, per a la concessió d'una beca a la integrant de la borsa a qui, per ordre de crida, li correspon, de la borsa prioritzada de reserva constituïda en el marc de l'Ordre 7/2016, de 7 de novembre, totes dues de la Conselleria de Transparència, Responsabilitat Social, Participació i Cooperació. [2021/952]  
  
  
Vist l'escrit de renúncia presentat per una de les beneficiàries de les beques concedides per a la realització de pràctiques professionals en aquest centre directiu, a partir dels següents  
  
Antecedents de fet  
Primer. Mitjançant l'Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, es van aprovar les bases reguladores de la concessió de beques per a la realització de pràctiques professionals en els òrgans directius competents en matèria de transparència, responsabilitat social, foment de l'autogovern, participació ciutadana, cooperació al desenvolupament, atenció a la ciutadania, qualitat en la prestació de serveis públics o inspecció de serveis, d'ara en avant, l'Ordre 7/2016 (DOGV 7916, 14.11.2016).  
Segon. En el marc de les esmentades bases, es va adoptar la Resolució de 16 de maig de 2019, del conseller de Transparència, Responsabilitat Social, Participació i Cooperació, per la qual es convoquen sis beques de pràctiques professionals en cooperació internacional al desenvolupament durant l'exercici 2019-2020, d'ara en avant, la Resolució de convocatòria (DOGV 8555, 24.05.2019).  
Tercer. Vistes les sol·licituds presentades, després de la realització dels tràmits pertinents, la comissió avaluadora va efectuar una proposta motivada de resolució que va servir de fonament per a la Resolució de 2 de setembre de 2019, de la directora general de Cooperació Internacional al Desenvolupament, per la qual es concedeixen les sis beques esmentades anteriorment (DOGV 8630, 09.09.2019).  
Quart. En data 14 de desembre de 2020, Laura Hernández García, amb DNI núm. \*\*\*1738\*\*, beneficiària d'una de les beques atorgades, va presentar en el registre d'entrada de la Conselleria de Participació, Transparència, Cooperació i Qualitat Democràtica un escrit mitjançant el qual, amb efectes del dia 8 de gener de 2021, renuncia expressament a la beca que li havia sigut concedida.  
Cinqué. En virtut del que s'estableix per l'article 19.3 de l'Ordre 7/2016, en relació amb l'apartat tretzé de la resolució de convocatòria, després de la renúncia de Júlia Garrido López, primera integrant de la borsa prioritzada, és procedent concedir a Elizabeth Virgínia Laura Canaviri, amb DNI núm. \*\*\*3090\*\*, integrant d'aquesta borsa prioritzada, i a qui per ordre de crida li correspon, la beca a la qual prèviament ha renunciat Laura Hernández García.  
  
Fonaments de dret  
La present resolució es dicta d'acord amb el que s'estableix en l'article 19.3 de l'Ordre 7/2016, en relació amb l'article 19 de la Resolució de convocatòria de 16 de maig de 2019, i amb l'apartat segon de la Resolució de concessió de 2 de setembre de 2019, de la Direcció General de Cooperació Internacional al Desenvolupament.  
  
Vista la normativa esmentada i l'altra de pertinent aplicació, resolc:  
  
  
Primer  
Concedir, amb efectes del dia 1 de febrer de 2021, a Elizabeth Virgínia Laura Canaviri, amb DNI núm. \*\*\*3090\*\*, una beca per a realització de pràctiques professionals en la Direcció General de Cooperació Internacional al Desenvolupament. Aquesta concessió li correspon en virtut de la llista de la borsa prioritzada de reserva que, per ordre de crida li correspon, establida en l'annex II de la Resolució de 2 de setembre de 2019.  
  
Segon  
El període de duració de la beca s'iniciarà el dia 1 de febrer de 2021 i finalitzarà el 15 de setembre de 2021.  
  
De conformitat amb el que s'estableix en l'article 12.1 de l'Ordre 7/2016, la beca concedida estarà dotada amb una quantitat inicial de mil huitanta-huit euros amb quaranta-nou cèntims (1.088,49 ?) bruts mensuals, o aquella altra quantia que es determine de conformitat amb la normativa aplicable en matèria de beques de pràctiques professionals.  
  
València, 29 de gener de 2021.- La directora general de Cooperació Internacional al Desenvolupament: María Consuelo Angulo Luna.